Han blev født på [[Lolland]], men flyttede allerede som 5-årig med forældrene til [[København]], hvor han voksede op. Christensen kom som 18-årig med i [[Danmarks Socialdemokratiske Ungdom|Socialdemokratisk Ungdoms-Forbund]], men meldte sig ud i [[1906]]. To år senere kom han med i det nyoprettede [[Syndikalistisk Forbund]], og i [[1910]] blev han medlem af den revolutionære [[fagbevægelse]] [[Fagoppositionens Sammenslutning]]. Han blev redaktør for bevægelsens medlemsblad ''Solidaritet'' [[1911]]-[[1921]], dog afbrudt af et fængselsophold efter [[Første Verdenskrig]] [[1918]]-[[1920]]. Årsagen til fængslingen var, at han havde opfordret til statsomvæltning i forbindelse med at han var en af hovedmændene bag [[Stormen på Børsen]]. I [[1921]] gik Christensen med over i [[Danmarks Kommunistiske Parti]] og var redaktør af partiorganet Arbejderbladet 1921-1922. Han bryder sig imidlertid ikke om partiets ledelse. Han flytter i [[1923]] til [[Silkeborg]], hvor han mødte den unge fædreløse [[Asger Jorn]] som han gjorde et livslangt indtryk på. Bruddet med partiet kommer først i [[1936]], hvor han går i protest mod den første Moskvaproces. Senere forsøgte han at genoplive den syndikalistiske bevægelse, men det lykkedes ham aldrig.
Personbillede_savnes Filosofi Psykologi Litteratur Politik Sexologi